b"\n_START_ARTICLE_\nSergio Hern\xc3\xa1ndez\n_START_SECTION_\nInicis\n_START_PARAGRAPH_\nInicia la seva carrera en el m\xc3\xb3n del karting l'any 1998, on competir\xc3\xa0 fins al 2001 quan passa a disputar la F\xc3\xb3rmula BMW portuguesa en el mateix any que tamb\xc3\xa9 disput\xc3\xa0 la F\xc3\xb3rmula Super Toyota espanyola.\n_START_SECTION_\nF\xc3\xb3rmula 3 i World Series\n_START_PARAGRAPH_\nDebuta a la F\xc3\xb3rmula 3 espanyola el 2002 competint amb l'equip Azteca, disputant el 2003 algunes proves del Campionat de F\xc3\xb3rmula 3 brit\xc3\xa0nic. L'any 2004 participa de nou a la F3 espanyola, aquest cop amb l'equip Campos Racing, ingressant un any m\xc3\xa9s tard a les World Series de Nissan amb l'escuderia Saulnier.\n_START_SECTION_\nGP2\n_START_PARAGRAPH_\nEl 2005 participa en la primera temporada de les GP2 Series, campionat designat com una segona categoria de la F\xc3\xb3rmula 1, amb l'equip Campos Racing. Hern\xc3\xa1ndez tan sols aconsegueix sumar3 punts, finalitzant en 20a posici\xc3\xb3 el campionat. Per la temporada 2006 fitxa per l'escuderia italiana Durango, aconseguint novament 3 punts i finalitzant en 23a posici\xc3\xb3 el campionat.\n_START_SECTION_\nWTCC\n_START_PARAGRAPH_\nL'any 2007 passa al Campionat Mundial de Turismes (WTCC) amb l'equip Proteam pilotant un BMW 320si privat. Posteriorment, l'any 2008 es proclama Campi\xc3\xb3 del M\xc3\xb3n de Turismes en la categoria de privats."